Miss Universe 2011

Ang **Miss Universe 2011** ay ang ika-60 edisyon ng Miss Universe pageant, na ginanap sa Credicard Hall sa São Paulo, Brasil noong 12 Setyembre 2011.

Pagkatapos ng kompetisyon, kinoronahan ni Ximena Navarrete ng Mehiko si Leila Lopes ng Anggola bilang Miss Universe 2011. Ito ang kauna-unahang tagumpay ng Anggola sa kasaysayan ng kompetisyon. Nagtapos bilang first runner-up si Olesya Stefanko ng Ukranya, samantalang nagtapos bilang second runner-up si Priscila Machado ng Brasil.

Mga kandidata mula sa walumpu't-siyam na bansa at teritoryo ang lumahok sa kompetisyong ito, ang pinakamarami sa kasaysayan ng Miss Universe matapos lagpasan ang dating rekord na walumpu't-anim na kandidata noong Miss Universe 2006. Pinangunahan nina Andy Cohen at Natalie Morales ang kompetisyon, samantalang sina Miss USA 2004 Shandi Finnessey at Jeannie Mai ang nagsilbing *backstage correspondent*. Nagtanghal sina Bebel Gilberto at Claudia Leitte sa edisyong ito.

## Kasaysayan 
### Lokasyon at petsa ng kompetisyon 
Noong 16 Disyembre 2010, inanunsyo nina Donald Trump, noo'y-may-ari ng Miss Universe Organization, at Paula Shugart, noo'y-Pangulo ng Miss Universe Organization, magaganap ang ika-60 anibersaryo ng kompetisyon sa São Paulo, Brazil sa 12 Setyembre 2011. 

### Pagpili ng mga kalahok 
Ang mga kalahok mula sa walumpu't-siyam na mga bansa at teritoryo ay napili upang lumahok sa kompetisyon. Anim na kandidata ang nailuklok upang kumatawan sa kanilang bansa/teritoryo matapos maging isang runner-up sa kanilang kompetisyong pambansa o napili sa isang *casting process*, at tatlong kandidata ang napili matapos ang pag-urong ng orihinal na kalahok.

#### Mga pagpalit 
Iniluklok si Evalina van Putten bilang kinatawan ng Curaçao sa edisyong ito dahil sa hindi pa nakaabot sa *age requirement* si Miss Curaçao 2011 Monifa Jansen. Kalaunan ay lumahok si Jansen sa susunod na edisyon. Iniluklok ang *first runner-up* ng Nuestra Belleza El Salvador 2011 na si Mayra Aldana upang kumatawan sa kanyang bansa matapos magkaroon ng *chronic respiratory* *illness* ang orihinal na nagwagi na si Alejandra Ochoa. Dapat sanang lalahok sa edisyong ito si Miss Vietnam 2006 Mai Phương Thúy. Gayunpaman, siya ay bumitiw dahil sa mga personal na kadahilanan. Dahil dito, pinayagan ng Ministry of Culture ng Biyetnam ang *first runner-up* ng Miss Vietnam 2010 na si Vũ Thị Hoàng My upang kumatawan sa Biyetnam sa edisyong ito. 

#### Mga pagbalik at mga pag-urong 
Bumalik sa edisyong ito ang mga bansang Biyetnam, Estonya, Kapuluang Kayman, Kapuluang Turks at Caicos, Montenegro, Portugal, Santa Lucia, at Tsile. Huling sumali noong 2002 ang Portugal, noong 2006 ang Tsile, noong 2007 ang Santa Lucia, noong 2008 ang Kapuluang Turks at Caicos, at noong 2009 ang Biyetnam, Estonya, Kapuluang Kayman, at Montenegro.

Hindi sumali ang mga bansang Noruwega at Sambia sa edisyong ito. Kinoronahan si Sara Nicole Andersen ng Noruwega sampung araw bago dumating ang mga kandidata sa São Paulo. Dahil dito, hindi sumali sa edisyong ito si Andersen dahil sa kakulangan sa oras upang maghanda. Kalaunan ay sumali si Andersen sa susunod na edisyon. Hindi sumali ang Sambia matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

Dapat sanang lalahok si Lisa Morgan ng Simbabwe sa edisyong ito. Gayunpaman, tinaggihan ng Miss Universe Organization ang kanyang partisipasyon at napagdesisyunang lumahok na lamang siya sa Miss International 2011 sa Chengdu, Tsina.

## Mga resulta 
### Mga pagkakalagay 
### Mga espesyal na parangal 
## Kompetisyon 
### Pormat ng kompetisyon 
Ilang mga pagbabago sa pormat ng kompetisyon ang ipinatupad ng Miss Universe. Ang bilang ng mga *semi-finalist* ay itinaas sa labing-anim kumpara sa labinlima ng mga nagdaang taon. Ang mga resulta ng paunang kompetisyon at ng closed-door interview ang nagpasiya sa napiling labinlimang mga *semi-finalist*. Sa unang pagkakataon sa kasaysayan ng Miss Universe, isinagawa ang internet voting kung saan ang mga manonood ay maaaring bumoto para sa isa pang kandidata upang umabante sa semi-finals na siya kokompleto sa labing-anim na mga *semi-finalist*. Bukod pa riyan, maaaring iranggo ng mga manonood ang bawat kandidata sa kasagsagan ng kompetisyon.

Lumahok sa *swimsuit competition* ang labing-anim na *semi-finalist* at kalaunan ay pinili ang sampung *semi-finalist*. Lumahok sa *evening gown competition* ang sampung *semi-finalist* at kalaunan ay pinili ang limang pinalista. Lumahok sa *question and answer round* at *final look* ang limang pinalista.
* Francesca Romana Diana – Italyanong taga-disenyo ng alahas*
* Connie Chung – Amerikanong mamamahayag at brodkaster*

## Mga tala 
## Mga sanggunian 
## Panlabas na kawing 
* Opisyal na website

Kategorya:2011
Kategorya:Brazil